Nr. L 13/14 De Europæiske Fællesskabers Tidende 21. 1. 93 KOMMISSIONENS BESLUTNING af 21. december 1992 om konstatering af at bestemte medlemsstater eller regioner overholder betin- gelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (93/52/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet ()), særlig bilag A, kapitel I, afsnit Il, og ud fra følgende betragtninger : I Det Forenede Kongerige, Tyskland, Irland, Luxembourg, Belgien, Nederlandene og i nogle franske regioner har brucellose (B. melitensis) været anmeldepligtig i mindst fem år ; der har i mindst fem år ikke officielt været noget bekræftet tilfælde, og vaccination har været forbudt i mindst tre år; det bør følgelig konstateres, at disse medlemsstater eller regioner overholder betingelserne i bilag A, kapitel I, afsnit Il, punkt 1, litra b); ovennævnte medlemsstater eller regioner forpligter sig endvidere til at opfylde bestemmelserne i bilag A, kapitel L, afsnit Il, punkt 2; vedkommende medlemsstater og regioner bør derfor anerkendes som værende officielt fri for brucellose (B. melitensis) ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — ()) EFT nr. L 46 af 19. 2. 1991, s. 19. VEDTAGET FØLGENDE BESLUTNING : Artikel 1 De i henholdsvis bilag I og II anførte medlemsstater og regioner opfylder betingelserne i bilag A, kapitel I, afsnit II, punkt 1, litra b), til direktiv 91/68/EØF. Artikel 2 De i henholdsvis bilag I og II anførte medlemsstater og regioner anerkendes som værende officielt fri for brucel- lose (B. melitensis). Artikel 3 Denne beslutning er rettet til medlemsstaterne. Udfærdiget i Bruxelles, den 21. december 1992. På Kommissionens vegne Ray MAC SHARRY Medlem af Kommissionen